CELEX: 32017D0098
Language: hr
Date: 2017-01-18 00:00:00
Title: Provedbena odluka Komisije (EU) 2017/98 оd 18. siječnja 2017. o izmjeni Priloga Provedbenoj odluci 2013/519/EU u pogledu obrasca zdravstvenog certifikata za uvoz pasa, mačaka i pitomih vretica u Uniju (priopćeno pod brojem dokumenta C(2017) 123) (Tekst značajan za EGP. )

20.1.2017   
               
               
                  HR
               
               
                  Službeni list Europske unije
               
               
                  L 16/37
               
            PROVEDBENA ODLUKA KOMISIJE (EU) 2017/98
      оd 18. siječnja 2017.
      o izmjeni Priloga Provedbenoj odluci 2013/519/EU u pogledu obrasca zdravstvenog certifikata za uvoz pasa, mačaka i pitomih vretica u Uniju
      
         
            (priopćeno pod brojem dokumenta C(2017) 123)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 2. prvi podstavak točku (b),
      budući da:
      
                  (1)
               
               
                  Direktivom 92/65/EEZ predviđa se da se psi, mačke i pitome vretice uvoze u Uniju samo iz odobrenih državnih područja ili trećih zemalja te da su popraćeni zdravstvenim certifikatom koji odgovara obrascu sastavljenom u skladu s postupkom navedenim u toj Direktivi. Obrazac zdravstvenog certifikata za životinje utvrđen je u dijelu 1. Priloga Provedbenoj odluci Komisije 2013/519/EU (2).
               
            
                  (2)
               
               
                  U obrascu zdravstvenog certifikata za životinje upućuje se na potrebne zadovoljavajuće rezultate testiranja na imunološki odgovor na cijepljenje protiv bjesnoće koje bi trebalo provesti na uzorcima krvi pasa, mačaka i pitomih vretica koji dolaze iz državnog područja ili treće zemlje s popisa u Prilogu I. Odluci Komisije 2004/211/EZ (3) ili u dijelu 1. Priloga II. Uredbi Komisije (EU) br. 206/2010 (4) ili se moraju provoziti kroz njih.
               
            
                  (3)
               
               
                  Zbog opetovanog krivotvorenja laboratorijskih izvješća o rezultatima testa titracije protutijela protiv bjesnoće, primjereno je od službenika za certificiranje na državnim područjima ili u trećim zemljama zatražiti da zadovoljavajuće rezultate tog testa potvrde samo ako je provjerena autentičnost laboratorijskog izvješća. U tu bi svrhu u obrazac zdravstvenog certifikata za životinje trebalo uključiti posebnu smjernicu.
               
            
                  (4)
               
               
                  Nadalje, službenici za certificiranje u trećim zemljama pogrešno su protumačili unos koji se odnosi na datum stavljanja ili očitanja tetovaže ili transpondera pasa, mačaka ili pitomih vretica u dijelu I. obrasca zdravstvenog certifikata, što je uzrokovalo probleme tijekom veterinarskih pregleda na graničnim inspekcijskim postajama. Kako bi se izbjegli nesporazumi, taj bi unos trebalo ukloniti iz dijela I. obrasca zdravstvenog certifikata u kojemu se životinje opisuju i uvrstiti ga u dio II. tog certifikata koji se odnosi na certificiranje životinja. U dio II. trebalo bi uključiti i posebnu smjernicu u pogledu provjere označivanja.
               
            
                  (5)
               
               
                  Prilog Provedbenoj odluci 2013/519/EU trebalo bi stoga na odgovarajući način izmijeniti.
               
            
                  (6)
               
               
                  Kako bi se izbjeglo narušavanje uvoza u Uniju pošiljaka pasa, mačaka i pitomih vretica, tijekom prijelaznog razdoblja i uz određene uvjete trebalo bi odobriti upotrebu certifikata izdanih u skladu s pravilima Unije primjenjivima prije datuma početka primjene ove Odluke.
               
            
                  (7)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Prilog Provedbenoj odluci 2013/519/EU mijenja se u skladu s Prilogom ovoj Odluci.
      Članak 2.
      Za prijelazno razdoblje do 30. lipnja 2017. države članice trebaju odobriti uvoz u Uniju pasa, mačaka i pitomih vretica popraćenih zdravstvenim certifikatom izdanim najkasnije do 31. svibnja 2017. u skladu s obrascem utvrđenim u dijelu 1. Priloga Provedbenoj odluci 2013/519/EU u inačici prije izmjena uvedenih ovom Odlukom.
      Članak 3.
      Ova se Odluka primjenjuje od 1. lipnja 2017.
      Članak 4.
      Ova je Odluka upućena državama članicama.
      
         Sastavljeno u Bruxellesu 18. siječnja 2017.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 268, 14.9.1992., str. 54.
      
      
         (2)  Provedbena odluka Komisije 2013/519/EU оd 21. listopada 2013. o utvrđivanju popisa državnih područja i trećih zemalja iz kojih je dozvoljen uvoz pasa, mačaka i pitomih vretica i obrazac certifikata za takve uvoze (SL L 281, 23.10.2013., str. 20.).
      
         (3)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ(SL L 73, 11.3.2004., str. 1.).
      
         (4)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
      
         PRILOG
         U Prilogu dio 1. zamjenjuje se sljedećim:
         
            „DIO 1.
            
               Obrazac zdravstvenog certifikata za uvoz pasa, mačaka i pitomih vretica u Uniju
            
            Tekst slike
            
               DRŽAVA:
               Veterinarski certifikat za EU
               Dio I.: Podaci o otpremljenoj pošiljci
               I.1. Pošiljatelj
               Ime
               Adresa
               Država
               Telefon
               I.2. Referentni broj certifikata
               I.2.a.
               I.3. Središnje nadležno tijelo
               I.4. Lokalno nadležno tijelo
               I.5. Primatelj
               Ime
               Adresa
               Država
               Telefon
               I.6.
               I.7. Država podrijetla
               Oznaka ISO
               I.8.
               I.9. Država odredišta
               Oznaka ISO
               I.10. Regija odredišta
               Oznaka
               I.11. Mjesto podrijetla
               Ime Broj odobrenja
               Adresa
               Ime Broj odobrenja
               Adresa
               Ime Broj odobrenja
               Adresa
               I.12. Mjesto odredišta
               Ime Broj odobrenja
               Adresa
               I.13. Mjesto utovara
               I.14. Datum otpreme
               I.15. Prijevozno sredstvo
               Zrakoplov Brod Željeznički vagon
               Cestovno vozilo Drugo
               Identifikacija
               Upućivanje na dokumente
               I.16. Ulazna granična inspekcijska postaja u EU-u
               I.17.
               I.18. Opis pošiljke
               I.19. Oznaka pošiljke (oznaka HS)
               010619
               I.20. Količina
               I.21.
               I.22. Broj pakiranja
               I.23. Pečat/br. spremnika
               I.24.
            
            Tekst slike
            
               I.25. Pošiljka je namijenjena za:
               Drugo Kućne ljubimce Ovlaštena tijela
               I.26.
               I.27. Za uvoz ili ulaz u EU
               I.28. Identifikacija pošiljke
               Vrsta (znanstveni naziv)
               Identifikacijski sustav
               Identifikacijski broj
               Datum rođenja [dd. mm. gggg.]
            
            Tekst slike
            
               DRŽAVA
               Uvoz pasa, mačaka i pitomih vretica u Uniju
               II. Podaci o zdravlju
               II.a Referentni broj certifikata
               II.b
               Ja, u nastavku potpisani službeni veterinar iz (upisati ime treće zemlje) potvrđujem da životinje opisane u rubrici I.28.:
               II.1. potječu s gospodarstava ili iz poduzeća opisanih u rubrici I.11., koja je registriralo nadležno tijelo i koja ne podliježu ni jednoj zabrani uvedenoj na temelju zdravstvenog stanja životinja, gdje se životinje pregledavaju redovito i koja udovoljavaju zahtjevima kojima se osigurava dobrobit uzgajanih životinja;
               II.2. nisu pokazivale znakove bolesti i bile su sposobne za predviđeni prijevoz u trenutku kada ih je pregledao veterinar kojeg je ovlastilo nadležno tijelo unutar 48 sati prije vremena otpreme;
               (1) ili [II.3. namijenjene su tijelu, institutu ili centru opisanima u rubrici I.12. i odobrene u skladu s Prilogom C Direktivi Vijeća 92/65/EEZ te dolaze iz državnog područja ili treće zemlje s popisa u Prilogu II. Provedbenoj uredbi Komisije (EU) br. 577/2013.]
               (1) ili [II.3. bile su stare najmanje 12 tjedana u trenutku cijepljenja protiv bjesnoće i prošao je najmanje 21 dan od primarnog cijepljenja protiv bjesnoće (2) provedenog u skladu sa zahtjevima valjanosti iz Priloga III. Uredbi (EU) br. 576/2013 Europskog parlamenta i Vijeća, a sva su ponovljena cijepljenja provedena unutar razdoblja valjanosti prethodnog cijepljenja (3);] i
               (1) ili [II.3.1. dolaze iz državnog područja ili treće zemlje s popisa u Prilogu II. Provedbenoj uredbi Komisije (EU) br. 577/2013, a pojedinosti o trenutačnom cijepljenju protiv bjesnoće navedene su u tablici];
               (1) ili [II.3.1. dolaze iz državnog područja ili treće zemlje s popisa u Prilogu I. Odluci Komisije 2004/211/EZ ili dijelu 1. Priloga II. Uredbi Komisije (EU) br. 206/2010 ili se moraju provoziti kroz njih, a test titracije protutijela protiv bjesnoće (4), proveden na uzorku krvi koji je uzeo veterinar kojeg je ovlastilo nadležno tijelo najmanje 30 dana nakon prethodnog cijepljenja i najmanje tri mjeseca prije izdavanja ovog certifikata, pokazao je titar protutijela od najmanje 0,5 IU/ml (5) i sva su ponovljena cijepljenja provedena unutar razdoblja valjanosti prethodnog cijepljenja, a pojedinosti o trenutačnom cijepljenju protiv bjesnoće i datumu uzorkovanja za testiranje na imunološki odgovor navedene su u tablici u nastavku:
               Dio II.: Certificiranje
               Transponder ili tetovaža
               Datum cijepljenja [dd.mm.gggg.]
               Naziv i proizvođač cjepiva
               Broj serije
               Valjanost cijepljenja
               Datum uzimanja uzorka krvi [dd.mm.ggggg]
               Alfanume-rička oznaka životinje
               Datum ugradnje i/ili očitanja (6) [dd.mm.gggg.]
               od [dd.mm.gggg.]
               do [dd.mm.gggg.]
               ];
               (1) ili [II.4. jesu psi namijenjeni državi članici s popisa u Prilogu I. Delegiranoj uredbi Komisije (EU) br. 1152/2011 i tretirani su protiv Echinococcus multilocularis, a pojedinosti tretiranja koje je obavio veterinar u skladu s člankom 7. Delegirane uredbe Komisije (EU) br. 1152/2011 (7) (8) navedene su u tablici u nastavku.]
               (1) ili [II.4. nisu tretirane protiv Echinococcus multilocularis.]
            
            Tekst slike
            
               DRŽAVA
               Uvoz pasa, mačaka i pitomih vretica u Uniju
               II. Podaci o zdravlju
               II.a Referentni broj certifikata
               II.b
               Alfanumerička oznaka transpondera ili tetovaže psa
               Tretiranje protiv ehinokokoze
               Veterinar zadužen za cijepljenje
               Naziv i proizvođača i proizvoda
               Datum [dd.mm.gggg.] i vrijeme tretiranja [00.00]
               Ime, tiskanim slovima, pečat i potpis
               ]
               Bilješke
               (a) Ovaj se certifikat odnosi na pse (Canis lupus familiaris), mačke (Felis silvestris catus) i pitome vretice (Mustela putorius furo).
               (b) Ovaj certifikat vrijedi 10 dana od datuma kada ga je izdao službeni veterinar. U slučaju brodskog prijevoza razdoblje od 10 dana produljuje se za dodatno razdoblje koje odgovara trajanju putovanja brodom.
               Dio I.:
               Rubrika I.11.: Mjesto podrijetla: naziv i adresa objekta otpreme. Navesti broj odobrenja ili registracijski broj.
               Rubrika I.12.: Mjesto podrijetla: obvezno u slučaju kada su životinje namijenjene tijelu, institutu ili centru odobrenima u skladu s Prilogom C Uredbi Vijeća 92/65/EEZ.
               Rubrika I.25.: Pošiljka je namijenjena za: navesti „drugo” kada se radi o premještanju životinja u skladu s člankom 5. stavkom 4. Uredbe (EU) br. 576/2013 Europskog parlamenta i Vijeća.
               Rubrika I.28.: Identifikacijski sustav: odabrati transponder ili tetovažu.
               Identifikacijski broj: naznačiti alfanumeričku oznaku transpondera ili tetovaže.
               Dio II.:
               (1) Upisati prema potrebi.
               (2) Svako ponovljeno cijepljenje smatra se primarnim cijepljenjem ako nije obavljeno unutar razdoblja valjanosti prethodnog cijepljenja.
               (3) Certifikatu je potrebno priložiti ovjerenu presliku s podacima o identifikaciji i cijepljenju životinja.
               (4) Test titracije protutijela protiv bjesnoće iz točke II.3.1.:
               — mora se provesti na uzorku koji je uzeo veterinar kojeg je ovlastilo nadležno tijelo, barem 30 dana nakon datuma cijepljenja te tri mjeseca prije datuma uvoza;
               — mora rezultirati titrom neutralizacijskih protutijela protiv virusa bjesnoće u serumu od najmanje 0,5 IU/ml;
               — mora se obaviti u laboratoriju odobrenom u skladu s člankom 3. Odluke Vijeća 2000/258/EZ (popis odobrenih laboratorija dostupan je na http://ec.europa.eu/food/animals/pet-movement/approved-labs_en);
            
            Tekst slike
            
               DRŽAVA
               Uvoz pasa, mačaka i pitomih vretica u Uniju
               II. Podaci o zdravlju
               II.a Referentni broj certifikata
               II.b
               — nije ga potrebno ponavljati kod životinje kod koje je prethodni test dao zadovoljavajuće rezultate i koja je ponovno cijepljena protiv bjesnoće unutar razdoblja valjanosti prethodnog cijepljenja.
               Certifikatu je potrebno priložiti ovjerenu presliku službenog izvješća o rezultatima testa na protutijela protiv bjesnoće iz točke II.3.1. koje je izdao odobreni laboratorij.
               (5) Potvrđivanjem tog rezultata službeni veterinar jamči da je provjerio na najbolji mogući način, a po potrebi i stupanjem u kontakt s laboratorijem navedenim u izvješću, autentičnost laboratorijskog izvješća o rezultatima testa titracije protutijela protiv bjesnoće iz točke II.3.1.
               (6) U vezi s bilješkom (3), označivanje navedenih životinja ugradnjom transpondera ili jasno čitljivom tetovažom unesenom prije 3. srpnja 2011. potrebno je provjeriti prije unošenja u ovaj certifikat i uvijek prije svakog cijepljenja ili, ako je primjenjivo, testiranja provedenog na tim životinjama.
               (7) Tretiranje protiv Echinococcus multilocularis iz točke II.4. mora:
               — obaviti veterinar u roku od najviše 120 sati, a najmanje 24 sata prije predviđenog vremena ulaska pasa u neku od država članica ili njihovih dijelova s popisa u Prilogu I. Delegiranoj uredbi Komisije (EU) br. 1152/2011;
               — biti obavljeno odobrenim lijekom koji sadržava odgovarajuću dozu prazikvantela ili farmakološki aktivnih tvari koje same ili u kombinaciji dokazano smanjuju broj zrelih i nezrelih crijevnih oblika nametnika Echinococcus multilocularis u domaćinu.
               (8) Tablica iz točke II.4. mora se upotrijebiti za dokumentiranje pojedinosti daljnjeg tretiranja ako je ono obavljeno nakon datuma potpisivanja certifikata i prije predviđenog vremena ulaska u neku od država članica ili njihovih dijelova s popisa u Prilogu I. Delegiranoj uredbi Komisije (EU) br. 1152/2011.
               Službeni veterinar
               Ime (tiskanim slovima): Kvalifikacija i titula:
               Datum: Potpis:
               Pečat:
            ”